Duluth (Minnesota)

Duluth je prístavné a štvrté najväčšie mesto amerického štátu Minnesota a sídlo Saint Louis County. Svojím významom je Duluth druhé najvýznamnejšie mesto na Hornom jazere, po kanadskom Thunder Bay. Aglomerácia mesta mala v roku 2010 279 771 obyvateľov. 

Mesto sa nachádza v najzápadnejšom bode Veľkých jazier, ktoré spája s Atlantickým oceánom kanál Saint Lawrence Seaway. Duluth spolu s mestom Superior vo Wisconsine tvorí aglomeráciu Twin Ports. Obe mestá disponujú spoločným prístavom, ktorý je najväčším prístavom na Veľkých jazerách, prepravujúcim železnú rudu, obilie a uhlie a jedným z najvýznamnejších vnútrozemských prístavov Spojených štátov. Mesto a okolie je centrom severnej Minnesoty.

V meste sa nachádza obrovské sladkovodné akvárium Great Lakes Aquarium. 
Mesto je pomenované po Daniel Greysolonovi, Le Sieur du Luth, prvom známom objaviteľovi tejto oblasti Minnesoty.

 Osobnosti mesta 
 Don LaFontaine (* 1940 – † 2008), komentátor
 Bob Dylan (* 1941), spevák a skladateľ
 Bill Berry (* 1958), spevák a hudobník, člen R.E.M.

 Partnerské mestá 
  Isumi, Japonsko
  Petrozavodsk, Rusko
  Thunder Bay, Kanada
  Växjö, Švédsko

 Referencie 

 Iné projekty 

 Externé odkazy 

 Duluth – Oficiálna stránka
 Perfect Duluth Day
 Zbierka fotografií Duluthu

 Zdroj 

Kategória:Mestá v Minnesote
Kategória:Prístavné mestá v USA